UBERA ARANZETA (EH Bildu, 2013-05-24):
Darpón jauna.
Herritarren eskubideak eta langileen eskubideak batera doaz, ez dira kontrajarriak, eta hori pentsatzen duenak gaizki dabiltza, oso-oso gaizki dabiltza. Eta hemen, herritarren Osakidetza da sarbidea, herritarrei ospitaletara eta zerbitzuetara sarbidea ez die kanping dendak oztopatzen, ez.
Oztopatzen die itxarote zerrendak. Eta Osakidetzan urteetan antolatu duen antolakuntza enrebesatu eta opako horrek. Hemen ez zen inoren duintasuna urratu, baizik eta pertsonen duintasuna langileen eskubideak eta baita ere herritarrenak ere defendatzeko dira, itxialdiak eta protestak.
Hemen badirudi batzuk, noski langile klaseak kapritxoak dituztela. Oso gustuko dutela etengabeko protestetan, mobilizioetan eta itxialdietan ibiltzea, eta beste batzuk guztion hobe beharrez osasun sistema publikoa eta kalitatezkoa eta unibertsala defendatzen duzuela.
Eta horretarako bide bakarra Osakidetzako langileei, baina bereziki egoera ahulenean direnei gehiago estutzea dela. Alegia, planteatzen duzuena da, laburbilduz, pertsonen ongizatea pertsonekin kontatu gabe eta hori ezinezkoa da, hori ezinezkoa da.
Badirudi guztiok, teorian, gauza bera esaten ari garela, guztiok osasun sistema publikoa, kalitatezkoa eta unibertsala bilatzen dugula, baino hitzetatik ekintzetara tarte handia dago. Eta Osasun Sail honek erakusten ari da esaten duena ez duela zerikusirik egiten duenarekin.
Hasi mahai orokorretik eta joan mahai sektorialara, elkarrizketa bideak, elkar lanerako bideak moztu egin direlako, eta elkarrizketa eta negoziazioa da bultzatu eta sustatu behar dena, pertsonen duintasuna bermatzeko, pertsonen eskubideak bermatzeko, baina herritarrenak, pazienteenak eta langileenak.
Zeren bestela ez dakit non bukatuko dugu, eta guztiok gara oso konsziente oso egoera gogorrean bizi garela, bitarteko ekonomikoak oso mugatuak direla, baina pentsatzen dugu ezin dena egin izan da beti besteei eskatzea esfortzua eta, bereziki, langileei eskatzea esfortzu hori.
Iruditzen zaigu hor badaudela beste bide batzuk ere eta guztiok egin behar ditugula esfortzuak, eta bereziki Osasun Saileko arduradunak. Eta ez daukat zalantzarik gaur guztiak borondatea daukagula, baina baita Osakidetzako langileak ere borondatea daukate eta prest daude elkar lanerako, nahiz eta zuek horrela ez duzue pentsatzen.
Beraiek ere sinesten dutelako, defendatzen dutelako eta bermatu dutelako osasun sistema publiko kalitatezkoa eta horretan ari dira, zalantzarik gabe. Baina baita ere urteetan lortu diren eskubideak errespetatzen eta defendatzen.
Zeren sistema publikoa eskubideekin batera direlako, ezin delako joan inondik inora kontrako norabidean. Azkenean, pertsona guztien eskubideak ongizate Estatu baten oinarriak direlako, gu behintzat horrela ulertzen dugu. Ez dakit EAJk nola ulertzen duen.
Uste dugu posiblea dela eta sinestuta gaude esku artean dugun egoera gogorretik irteteko aukerak baditugula, baita Osakidetzan ere, badago zer hobeki, urteetan hor txertatzen joan diren pribilegioak, praktikak, ohitura okerrak aldatuz, ezabatuz eta benetan murrizketak hor ezarriz, funtzionamendua askoz ere efizienteago batekin, antolakuntza askoz ere garden eta eraginkorrago batekin.
Eta langileriarekin elkarlanean bide bat jorratu daiteke. Horregatik, bukatzeko txanda honetan, eskakizun batzuk luzatu nahi dizkiogu Osasun sailari eta Darpón jaunari.
Bat. Ertzaintzari txangoak, ospitalerako bisitak eteteko agindua ematea. Jada Ertzaintza nahikoa bisita eta eskurtsioa egiten ari da azkenaldi honetan. Elkarrizketa eta elkarlanari bidea irekitzea mahai sektoriala deituz eta bertan planteamendu integralak eginez, baita 35 orduak bertan behera geratzea eskatzen duen Dekretua baztertuz eta Osakidetzako partaide guztiekin, langileak barne, hausnarketa sakon bat abian jartzea.
Eta orain gainera aukera paregabea daukazue, osasun plan berria ari zaretelako diseinatzen. Zein Osasun eredu nahi dugu? Nola bermatu dezakegu lantzen joan garen sistema eta hori guztia guztion artean egin daiteke.
Azken finean ez gaudelako...